text: арғынбай бекбосын (1937 жылы 17 маусым жамбыл облысы байзақ ауданы 2017 жылы мамыр жамбыл облысы) журналист, жазушы, мемлекет және қоғам қайраткері, профессор. қазақстанның еңбек сіңірген мәдениет қызметкері. жамбыл облысының құрметті азаматы. арғынбай бекбосын 1937 жылы 17 маусым жамбыл облысы байзақ ауданындағы қарасу ауылында дүниеге келген. әл-фараби атындағы қазақ ұлттық университетін бітірген. алматы жоғары партия мектебінде, кокп орталық комитеті жанындағы қоғамдық ғылымдар академиясында, ақш-тың колорадо университетінде білімін жетілдірген. еңбек жолын жамбыл облыстық радиосының тілшісі, қазақ радиосының оңтүстік қазақстан және қызылорда облыстарындағы меншікті тілшісі, жамбыл облыстық «еңбек туы» ғазетінде бөлім меңгерушісі, жамбыл аудандық «шұғыла» газетінің редакторы, жамбыл облыстық партия комитетінің бұқаралық ақпарат құралдары жөніндегі нұсқаушысы болған. 1985-1994 жылдары жамбыл облыстық «ақ жол», «еңбек туы» газетінің редакторы болып жұмыс істеді. 1994 жылғы наурызда қазақстан республикасы жоғарғы кеңесінің, 1995 жылғы желтоқсанда қазақстан республикасы парламенті мәжілісінің депутаты болып сайланды. онда халықаралық істер, қорғаныс және ұлттық қауіпсіздік комитетінде мүше бола жүріп, бірталай аса маңызды заң жобалары бойынша жұмыс тобын басқар ды. депутаттық қызметімен қоса қр президенті жанындағы жоғарғы тәртіптік кеңестің, сыбайлас жемқорлыққа қарсы күрес жөніндегі мемлекеттік комиссияның мүшесі міндеттерін атқарды. 1999 2003 жылдары қазақстан республикасы парламенті сенатының бұқаралық ақпарат құралдарымен байланыс бөлімінің меңгерушісі болып қызмет еткен. 2003 жылдан бастап зейнеткер. м.х.дулати атындағы тараз мемлекеттік университетінің профессоры. «ауылым әнім менің» (1975, «қайнар»), жоқ аспан» (1991, «қазақстан»), «кемеңгермен кездесу» (1994, «мерей»), «хауа ананың аманаты» (1995, «қайнар»), «қылкөпір» (1999, «өнер») кітаптары жарық көрген. «омар һаям рубаяттарын» қазақшалаған, «мың түрлі ой» атты төрттағандар жинағы (2001, «елорда»), «фәниллік драма» жинағы шыққан. шығыс жұлдыздарының шығармалары топтастырылған «омар һаям жұлдыздар шоғырында» атты аударма кітабы жарық көрген (2009). пушкин, лермонтов, есенин, бунин шығармаларын қазақ тіліне тәржімалаған. жан-батист мольердің «еріксіз емші» комедиясын аударған, ол жамбыл облыстық драма театрында сахналанған. «нюрнбергтен бұрын» атты драмасы «соңғы сезім» деген атпен қазақтың әуезов атындағы академиялық драма театрында (1995—1999), жамбыл облыстық драма театрында қойылды. «өткелдеғі шайқас» атты пьесасы да сахналанды. қр тұңғыш президенті елбасының жеке айрықша белгідегі "алтын барыс" төсбелгісінің иегері 2016 ііі дәрежелі барыс ордені 2015 "қр 20 жыл" медалі 2011 "қр тәуелсіздігіне 20 жыл" медалі 2001 "қр тәуелсіздігіне 10 жыл" медалі байзақ ауданының құрметті азаматы жамбыл облысының құрметті азаматы тмд елдері журналистер одақтары конфедерациясы сыйлығының лауреаты профессор 1998 парасат ордені 1991 қазақстан республикасының еңбек сіңірген мәдениет қызметкері 1986 қазақстан жазушылар одағы сыйлығының лауреаты қазақстан жазушылар одағы ағалар алқасының мүшесі.